**ДО ЗАИНТЕРЕСОВАНИТЕ ЛИЦА**

**УВЕДОМЛЕНИЕ**

На основание чл. 26, ал. 2 и чл. 28 от Закона за нормативните актове на интернет страницата на Община Априлци и на таблото за обяви в Центъра за услуги и информация на Община Априлци е публикуван *Проект на* **Наредба за изменение и допълнение на Наредба № 16 за определянето и администрирането на местните такси и цени на услуги на територията на община Априлци.**

Проектът е придружен с мотиви за приемане на Наредбата.

Чрез настоящото публикуване Община Априлци предоставя възможност на заинтересованите лица да направят предложения и да изразят становища по проекта за Наредба за изменение и допълнение на Наредба № 16 за определянето и администрирането на местните такси и цени на услуги на територията на община Априлци. Предложения и становища по проекта се приемат в срока по чл. 26, ал. 2 от Закона за нормативните актове /30 дни, считано от деня, следващ датата на публикуване/ в Центъра за услуги и информация на гражданите в Община Априлци, ул. „Васил Левски“ № 109 и на електронен адрес ……..

**………………………**

**ИНЖ. ТИХОМИР КУКЕНСКИ**

*Кмет на Община Априлци*

**МОТИВИ КЪМ ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 16 ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА АПРИЛЦИ**

1. **Причини за приемане на Наредбата за изменение и допълнение на Наредба № 16 за определянето и администрирането на местните такси и цени на услуги на територията на община Априлци**

Констатирани са предпоставки за приемане на Наредба за изменение и допълнение на Наредба № 16 за определянето и администрирането на местните такси и цени на услуги на територията на община Априлци.

**Наредбата е приета с решение №444 Протокол №51/ 25.02.2003г. от заседание на Общински съвет Априлци. Наредбата е актуализирана с: Решение №461, Протокол №54/27.03.2003 /добавено Приложение №2/; Решение №54 от 29.01.2004г., Протокол №6 на ОбС-Априлци. /промяна в т.14 от Приложение №1/; Решение №80 от 25.03.2004г., Протокол №10 на ОбС-Априлци /добавено е Приложение №3/; Решение №113 от 24.06.2004г. ,Протокол №14 на ОбС – Априлци (добавени т.3 и т.4 към Приложение №3 и променен чл.19,ал.5 ;Решение 228 от 24.06.2004г.,Протокол №32 на ОбС Априлци(отменено е Приложение №2); Решение №282 от 28.09.2005г.,Протокол №42 на ОбС Априлци(изменени и допълнени са цените на някои услуги в Приложение №1); Решение №354 от 29.06.2006г.,Протокол №63 на ОбС Априлци(изменение и допълнение на Приложение №1); Решение №412 от 26.10.2006г.,Протокол №69 на ОбС Априлци(допълнение на глава втора,раздел І –Такса за битови отпадъци – създава се нов член 16а ).; Решение №448 от 29.03.2007г.,Протокол №78 на ОбС Априлци (изменение и допълнение на чл.17,ал.1,отменят се ал. 2 и 3 на чл. 33 ,приема се нов текст на ал. 5 на чл. 40, допълнение на Приложение №1) ; ); Решение №449 от 29.03.2007г.,Протокол №78 на ОбС Априлци (изменение т. 26 от Приложение 1 –цена на ковчег.)Решение №495 от 30.08.2007г.,Протокол №88 на ОбС Априлци (допълнение на Приложение №1) ; Решение №46 от 28.02.2008г.,Протокол №10 на ОбС Априлци (изменение в чл.32,в чл.34 и в Приложение1) ; Решение №78 от 24.04.2008г.,Протокол №13 на ОбС Априлци (създаване на нов чл. 8А ) ; Решение №103 от 26.06.2008г.,Протокол №15 на ОбС Априлци (изменение в чл.36 и чл.37 и в Приложение1); Решение №167 от 29.01.2009 г., Протокол №23 на ОбС Априлци(отм.чл.24,25,26,27 и28; в чл.34,т.13 се добавя срок;чл.36- изм.ал.1, отпадат ал.2,3 и 4, ал.5 става ал.2;изм. в чл.43; В приложение 1 - Отменят се позиции 22 и 24, допълва се текста на позиция 36,добавят се нови позиции45,46,47,48 и 49 ); ); Решение №169от 29.01.2009 г., Протокол №23 на ОбС Априлци (изменя се текста на чл.16А,ал.1 ), Решение № 192 от 26.03.2009 г. , Протокол № 27 на ОбС Априлци /допълва Приложение №1, т. 50/; Решение №226 от 25.06.2009 г. от Протокол № 31 ( допълва текста на чл.19,ал.4, подточка /а/ ); Решение №227 от 25.06.2009 г. от Протокол № 31 ( допълва т. 25 от Приложение 1); Решение №255 от 27.08.2009 г. от Протокол № 34 ( отменя се чл.8А); Решение №302 от 28.01.2010 г. от 2 Протокол № 42 ( отменя се текста на т.9 и т.10 от чл.34 и текста на чл.36 ); Решение №354 от 27.05.2010 г. от Протокол № 49(създава се нов член 22а); Решение № 408 от 27.01.2011 г. от Протокол № 60 ( отменя се текста на т.7, ал. 1 от чл.2; в чл. 15 се добавя т. 4; изменя се текста на т. 3 от чл.16; нов текст на чл. 16а ; създава се нов чл. 16б; изменя се текста на чл. 17, ал. 1; изменя се текста на ал. 4 от чл. 18; създава се ал. 5 на чл. 18; изменя се текста на чл. 22а; отменя се раздел ІV, допълва се приложение № 1); Решение № 468 от 28.07.2011 г. от Протокол № 69 ( приема се допълнение на чл.22, ал. 5 с нова т.3 ); Решение № 469 от 28.07.2011 г. от Протокол № 69 ( приема се допълнение на § 7 - създават се нови 4 точки с такси в изпълнение на Закона за водите ); ; Решение № 15 от 29.12.2011 г. от Протокол №7( изменя се чл.16а, ал.2, т.1) ;Решение № 16 от 29.12.2011 г. от Протокол №7 ( изменя се чл.16а, ал.2, т.2); Решение № 55/16.02.2012г. от Протокол №9 ( изменя се чл.22, ал.1;в ал.5 се отменя т.3; изменя се ал .6); Решение № 131/30.08.2012г. от Протокол №19 ( изменят се цени на услуги в Приложение № 1 ) ; Решение № 238 от 25.04.2013 г. от Протокол №28 ( Утвърждава се ценоразпис на таксите, които се заплащат за ползванията в горските територии-собственост на Община Априлци и извършените услуги в тях като Приложение №2 ); Решение №146 от 31.03.2016 г. от Протокол №7 (към чл. 3 се създават нови алинеи 3,4,5,6, и 7, създава се нов чл. 22а, създава се нова глава Четвърта Административнонаказателни разпоредби, промяна в приложение №1); Решение №342 от 27.07.2017 г. от Протокол №29 (Отменя в Раздел I, Чл.2,ал.1,т.4 „4.за добив на кариерни материали”; Отменя в Раздел I, Чл.4,ал.1,т.4 „4.ефективно разпределение на общински ресурси чрез определяне на такси и цени на услуги;”; Отменя в Раздел I, Чл.4, ал.1, т.5 „5. насърчаване на частния сектор в предоставянето на регламентираните в Наредбата услуги.”) Решение №373 от 26.10.2017 г. от Протокол №33(добавя се нова т.9 в чл.2, ал.1; изменя се текста на т.2,чл.16; изменя се текста на т.3,чл.16; изменя се текста на т.1,чл.16а, ал.1; изменя се текста на т.2,чл.16а,ал.1; изменя се текста на ал.2,чл.16а;създава се нов чл.16в; изменя се текста на ал.4а,чл.19; изменя се текста на ал.1,чл.22; изменя се текста на ал.1,чл.32; изменя се текста на т.1,чл.34; изменя се текста на т.2, чл.34; изменя се текста на т.4,чл.34; изменя се текста на т.13, чл.34; създава се нов раздел VIII Такса за притежаване на куче, чл.37а; изменя се текста на т.5 от Приложение №1; изменя се текста на т.6 от Приложение №1; изменя се текста на т.7 от Приложение №1; изменя се текста на т.9 от Приложение №1; изменя се текста на т.10 от Приложение №1; изменя се текста на т.11 от Приложение №1; изменя се текста на т.14 от Приложение №1; изменя се текста на т.15 от Приложение №1; изменя се текста на т.25 от Приложение №1; отменя се т.26 от Приложение №1; изменя се текста на т.36 от Приложение №1; отменя се т.35 от Приложение №1; изменя се текста на т.56 от Приложение №1; Решение №462 от 28.06.2018г. от Протокол №44 (Изменя текста в Раздел VIII, чл.37а, ал.2, т.6); Решение №490 от 25.10.2018г. от Протокол №49 (Отменя текста в Раздел III, Чл.22, ал.1, т.1 в частта й „постоянна част – 10лв.”; Чл.22, ал.1, т.2: в частта й „постоянна част – 5лв,,; Чл.22, ал.1, т.3: в частта й „постоянна част – 2.50лв.; Чл.22, ал.6 в частта й „над 10лв.,,); Решение №493 от 05.11.2018г. от Протокол №51 (Изменя текста в Раздел III, Чл.22, ал.1, т.1, т.2, т.3); Решение №175 от 26.11.2020г. от Протокол №21 (Изменя текстове в Глава 2, Раздел II, чл.16 а, 16 б, 16 в; Раздел VI, чл.32, ал.1, т.14; Раздел VII, чл.34; добавя т.7 в Раздел VIII, чл.37 а, ал.2; изменя текстове в Глава III, чл.45, Приложение 1)**

Текстът на чл. 16в от Наредбата не е съобразен с измененията на Закона за местните данъци и такси в чл. 71а, ал. 1 и ал. 2 и чл. 71в, т. 3, въведени с измененията на закона, съответно с ДВ бр. 95/2015г. и ДВ, бр. 98/2018г.

Наредбата не е съобразена с измененията и допълненията на ЗМДТ от бр. 95/2015г. и бр. ДВ 98/2018г. Съгласно чл. 8 от Закона за нормативните актове всеки общински съвет може да издава наредби, с които да урежда съобразно нормативните актове от по-висока степен неуредени от тях обществени отношения с местно значение. Съгласно чл. 15, ал. 3 от ЗНА в случай че наредбата противоречи на нормативен акт от по-висока степен, правораздавателните органи прилагат по-високия по степен акт. Същевременно, на основание чл. 16, ал. 1 от ЗНА държавните органи са длъжни да уведомят органа, овластен да отмени нормативния акт, за несъответствието между него и акт от по-висока степен.

 Сметната палата на РБ извърши одит за съответствие при управлението на публичните средства и общинските дейности на община Априлци за периода 01.01.2019г. – 30.06.2020г., като е издала окончателен одитен доклад № 0200302320. На основание чл. 50, ал. 2 от Закона за Сметната палата на община Априлци е предоставен срок от шест месеца за предприемане мерки за изпълнение на препоръките в доклада, след което да се изпрати писмено уведомление до председателя на Сметната палата. След срока за изпълнение на препоръките, определени в одитния доклад, предстои да се осъществи контрол за тяхното изпълнение.

В част трета от окончателния доклад част трета „Констатации“, раздел I „Бюджет“, т. 1 „Нормативна осигуреност“ Сметната палата е установила следните несъответствия с разпоредбите на Закона за местните данъци и такси:

 „През одитирания период не са извършени изменения и допълнения на наредбата. При проверката на НОАМТЦУ с разпоредбите на ЗМДТ е установено:

а) Текстът на чл. 16 от НОАМТЦУ не е допълнен с измененията на чл. 71а, ал 1 и ал. 2 от ЗМДТ /ред. ДВ, бр. 95/2015г./, които определят, че ТБО не се събира за имотите на вероизповеданията, заедно с поземлените имоти, върху които са построени, при условие че имотите не се ползват със стопанска цел, несвързана с пряката им богослужебна дейност;

б) Не е спазена нормата на чл. 71, т. 3 от ЗМДТ /ред. ДВ, бр.98/2018г.), като в НОАМТЦУ не е определен ред задължените лица да декларират наличие на договор за предоставяне на услугата събиране и транспортиране на битови отпадъци до съоръжения и инсталации за тяхното третиране, сключен с лица, получили регистрационен документ по Закон за управление на отпадъците (ЗУО), което води до освобождаване от заплащане на такса за тази услуга.

Предлаганите изменения следват точно препоръките на Сметна палата в доклада, като се предлага изменение на чл. 16в чрез създаване на нова т. 4 на ал. 3, съответна на съдържанието на чл. 71а, ал. 1 и ал. 2 от ЗМДТ, както и създаване на ал. 4 на чл. 16в, която следва текста на чл. 71, т. 3 от ЗМДТ.

Останалите разпоредби на Наредбата са съобразени със ЗМДТ.

 Наложително е привеждане на Наредбата в съответствие с разпоредбите на Закона за местните данъци и такси, тъй като основанието за приемане на наредбата е разпоредбата на чл. 9 от Закона за местните данъци и такси, която оправомощава и задължава Общинския съвет да приеме наредба за реда за определянето и администрирането на местните такси и цени на услуги на територията на общината, но при спазване разпоредбите на ЗМДТ и на специалните закони в тази област.

 Същевременно е от съществено значение за Община Априлци да има действаща, актуализирана, законосъобразна и ефективна Наредба за определянето и администрирането на местните такси и цени на услуги, тъй като таксите и цените на услугите са в основата на всяка дейност на община Априлци и от съществено значение за приходите на общината.

**II. Цели, които се поставят с приемането на Наредбата, са:**

1. Подзаконовият нормативен акт да бъде синхронизиран с нормативния акт от по-висока степен, въз основа на който е приета наредбата, а именно: Закона за местните данъци и такси, като се съобразят измененията и допълненията на този закон, направени през бр. 95/2015г. и ДВ, бр. 98/2018г.
2. Изпълнение на дадените от Сметна палата препоръки с окончателен Одитен доклад № 0200302320.

**III. Очаквани резултати от приемане на Наредбата**

 Очакваните резултати от приемането на Наредбата за реда за определянето и администрирането на местните такси и цени на услуги на територията на община Априлци.

Очакван резултат от приемането на наредбата е и създаване на действаща, актуална и приложима нормативна уредба на територията на общината относно определянето и администрирането на местните такси и цени на услуги на територията на община Априлци, законосъобразно формиране на таксите и цените на услуги, тяхното събиране, извличане на максимални финансови ползи от предоставените от общината административни услуги, както и намаляване ненужната административна и финансова тежест във връзка с предоставяните от общината услуги и осигуряване на възможност за постоянно усъвършенстване на приетите правила на територията на общината.

**IV. Финансови средства, необходими за прилагането на Наредбата:**

 Проектът на предлаганата наредба няма да е свързано с изразходване на допълнителни финансови средства от общинския бюджет, както и с ангажирането на допълнителни човешки ресурси.

**V. Анализ за съответствие с правото на Европейския съюз:**

 Предлаганите промени в Наредбата за определянето и администрирането на таксите и цените за услуги на територията на община Априлци са в съответствие с нормативните актове от по-висока степен – Закона за местните данъци и такси, както и с тези на европейското законодателство. Предлаганият проект на наредба е разработен в съответствие с европейското законодателство – Европейска харта за местно самоуправление, Европейска харта за регионално развитие, както и с директиви на Европейската общност, свързани с тази материя, предвид съответствието на основните нормативни актове с тях. Европейската харта за местно самоуправление е документът, подчертаващ необходимостта от отчитането в правните актове на всички особености на местните структури с оглед задоволяване на потребностите на населението по места чрез ефективно местно самоуправление. Доколкото проектът за Наредба за Наредба за реда за придобиване, управление и разпореждане с общинско имущество е подзаконов нормативен акт, който се издава на основание чл. 21, ал. 1, т. 7 и ал. 2 от ЗМСМА и чл. 9 от ЗМДТ от Общински съвет като орган на местно самоуправление, то Европейската харта за местно самоуправление е приложима и съобразена при изготвянето на проекта за наредба.

 Изготвил:

Адв. Северина Лозанова

ИНЖ. ТИХОМИР КУКЕНСКИ

 Кмет на Община Априлци